钦定古今图书集成/明伦汇编/氏族典/第286卷 > 黄宗载
## 钦定古今图书集成/明伦汇编/氏族典/第286卷 > 黄宗载

按《明外史黄宗载传》：“宗载，一名垕，字厚夫，丰城人。洪
武三十年进士。授行人，累迁司正。永乐初，以荐为湖
广按察司佥事，征诣文渊阁，修《永乐大典》。书成，受赐
归任。车驾北征，征兵湖广，使者贪暴失期，宗载不举
劾，谪杨青驿驿丞。起山东道御史，弹劾不少避。丁祖
母忧，起复，改詹事府丞。洪熙元年，进行在吏部左侍”
郎。英宗初，被劾下狱。未几复职，迁南京吏部尚书。居
九年，乞休归。数年卒。宗载持廉守正，不矫不随，学问
文章，俱负时望。公卿大夫齿德之盛，推宗载云。